
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 mai 2011

	Nr.
	27/843


R A P O R T

asupra propunerii legislative pentru modificarea şi completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 856 din 13 decembrie 2010, cu dezbaterea pe fond a propunerii legislative pentru modificarea şi completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1155/27.09.2010)
· avizul negativ al Comisiei pentru buget, finanţe şi bănci (nr.22/741/16.02.2011)
· avizul negativ al Comisiei juridice, de disciplină şi imunităţi (nr.31/1265/25.01.2011)
· avizul negativ al Comisiei pentru apărare, ordine publică şi siguranţă naţională (nr.32/381/08.02.2011)
· avizul negativ al Comisiei pentru drepturile omului, culte şi problemele minorităţilor naţionale (nr.25/836/08.02.2011)
· punctul de vedere negativ al Guvernului (nr.2600/15.10.2010)
 Propunerea legislativă are ca obiect de reglementare completarea art.1 al Legii nr.44/1994 cu o nouă literă, lit. h), în vederea dobândirii calităţii de veteran de război şi de către copiii de trupă, înaintea împlinirii vârstei de 14 ani, precum şi modificarea art.10 în sensul includerii în calculul vechimii în muncă sau în serviciu a perioadei în care participantul la război a deţinut calitatea de copil de trupă.
Comisia propune Plenului Camerei Deputaţilor respingerea  iniţiativei legislative întrucât adoptarea acesteia ar determina influenţe financiare suplimentare, iar iniţiatorii nu au identificat sursele de finanţare necesare pentru acoperirea cheltuielilor în vederea aplicării măsurilor propuse. De asemenea, nu este reglementată modalitatea de dovedire a calităţii de copil de trupă, respectiv de dovedire a perioadei în care aceştia au însoţit unităţile militare.
 Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţele comisiei din 11 şi 18 mai 2011 au participat, în conformitate cu prevederile art.55 din Regulamentul Camerei Deputaţilor:

· d-l Mihail Vasile Ozunu, Secretar de Stat, Ministerul Apărării Naţionale;
· d-l lt.col. Florin Vasile - consilier juridic, Ministerul Apărării Naţionale;
· d-na Georgeta Jugănaru – director, Ministerul Muncii, Familiei şi Protecţiei Sociale.
La lucrările comisiei au fost prezenţi 21 deputaţi, din totalul de 27 membri ai comisiei.

Raportul de respingere al comisiei a fost adoptat cu majoritate de voturi (2 voturi împotrivă şi o abţinere).
 Propunerea legislativă a fost  respinsă de Senat în şedinţa din 8 decembrie 2010.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Întocmit,

Expert parlamentar Monica Rallu Curta

